ประกาศเทศบาลตำบลบางปะกงพรหมเทพรังสรรค์
เรื่อง  สอบราคาโครงการปรับปรุงเสริมผิวจราจรถนนคอนกรีตเสริมเหล็ก โดยใช้แอสฟัลท์ติกคอนกรีต
ซอยเทศบาลตำบลบางปะกงพรหมเทพรังสรรค์ ๒/๔
………………………………………..
                  ด้วยเทศบาลตำบลบางปะกงพรหมเทพรังสรรค์ อำเภอบางปะกง จังหวัดฉะเชิงเทรา มีความประสงค์
จะสอบราคาโครงการปรับปรุงเสริมผิวจราจรถนนคอนกรีตเสริมเหล็ก โดยใช้แอสฟัลท์ติกคอนกรีต ซอยเทศบาล       ตำบลบางปะกงพรหมเทพรังสรรค์ ๒/๔ หมู่ที่ ๑๙ ตำบลบางปะกง อำเภอบางปะกง จังหวัดฉะเชิงเทรา ขนาดผิวจราจรกว้าง ๔.๕๐ เมตร ระยะทางยาว ๒๑๓.๐๐ เมตรหรือมีพื้นที่ไม่น้อยกว่า ๙๕๘.๕๐ ตารางเมตร รายละเอียดตามแบบแปลนเทศบาลตำบลบางปะกงพรหมเทพรังสรรค์ เลขที่ ๐๔-๒๕๕๘ พร้อมป้ายโครงการ ราคากลางจำนวน ๓๙๒,๔๐๐.-บาท (-สามแสนเก้าหมื่นสองพันสี่ร้อยบาทถ้วน-)        
ผู้มีสิทธิเสนอราคาจะต้องมีคุณสมบัติ ดังต่อไปนี้
๑. เป็นนิติบุคคล/บุคคลธรรมดา ผู้มีอาชีพรับจ้างงานที่สอบราคาดังกล่าว
๒. ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้ว
๓. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลบางปะกงพรหมเทพรังสรรค์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกาศสอบราคาครั้งนี้
๕.  ผู้ประสงค์จะเสนอราคาต้องมีผลงานก่อสร้างประเภทเดียวกัน สัญญาเดียวกัน กับงานที่            สอบราคาในวงเงินไม่น้อยกว่า ๑๙๐,๐๐๐.-บาท (หนึ่งแสนเก้าหมื่นบาทถ้วน) และเป็นผลงานที่เป็นคู่สัญญาโดยตรงกับส่วนราชการ หรือหน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่เทศบาลตำบลบางปะกงพรหมเทพรังสรรค์เชื่อถือ
กำหนดดูสถานที่ก่อสร้าง (ให้ช่างควบคุมงานเป็นผู้พาไปดูสถานที่ดำเนินการ ในวันที่ ๑๖ มีนาคม ๒๕๕๘ ระหว่างเวลา ๑๐.๐๐ น.ถึง ๑๑.๐๐ น. ณ กองช่าง เทศบาลตำบลบางปะกงพรหมเทพรังสรรค์ และรับฟังคำชี้แจงรายละเอียดเพิ่มเติมในวันและเวลาเดียวกัน กำหนดยื่นเอกสารสอบราคา ระหว่างวันที่ ๒๗ กุมภาพันธ์ ๒๕๕๘ ถึงวันที่ ๑๖ มีนาคม ๒๕๕๘ เวลา ๐๘.๓๐ –๑๖.๓๐ น.ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ ยกเว้นวันที่ ๒ มีนาคม ๒๕๕๘ ยื่นซองเสนอราคา ณ ศูนย์จัดซื้อจัดจ้างท้องถิ่นอำเภอบางปะกง ระหว่างเวลา ๐๘.๓๐ น. ถึง ๑๖.๓๐ น. โดยถือเอานาฬิกาของทางราชการเป็นสำคัญ
กำหนดเปิดซองสอบราคา ในวันที่ ๑๗ มีนาคม ๒๕๕๘ ณ ศูนย์จัดซื้อจัดจ้างท้องถิ่นอำเภอ            บางปะกง เวลา ๑๐.๐๐ น. เป็นต้นไป
                  ผู้สนใจติดต่อขอซื้อเอกสารสอบราคาเลขที่ ๑๒/๒๕๕๘ ราคาชุดละ ๕๐๐ บาท (ห้าร้อยบาทถ้วน) ระหว่างวันที่ ๒๗ กุมภาพันธ์ ๒๕๕๘ ถึง วันที่ ๑๖ มีนาคม ๒๕๕๘ ได้ที่งานพัสดุและทรัพย์สิน กองคลัง                 เทศบาลตำบลบางปะกงพรหมเทพรังสรรค์ หรือสอบถามทางโทรศัพท์หมายเลข ๐-๓๘๕๓-๑๕๕๓-๔ ในวันและเวลาราชการ หรือตรวจสอบข้อมูลทางเว็บไซต์ที่ www.bangpakongcity.go.th โดยตรง
 
                          ประกาศ   ณ   วันที่  ๒๗  เดือน  กุมภาพันธ์  พ.ศ. ๒๕๕๘




             จรัญ งาสุวรรณ์

(นายจรัญ งาสุวรรณ์)
นายกเทศมนตรีตำบลบางปะกงพรหมเทพรังสรรค์

